Babelscape/SREDFM huggingface dataset:
Τάγμα της Απελευθέρωσης

thumb|right|75px|Η κορδέλα του τάγματος.
thumb|right|130px|Το παράσημο του τάγματος.

Το Τάγμα της Απελευθέρωσης (Ordre de la Libération) είναι ένα Γαλλικό Τάγμα του οποίου τα μέλη είναι ήρωες της Απελευθέρωσης της Γαλλίας κατά τον Δεύτερο Παγκόσμιο Πόλεμο. Είναι μια εξέχουσα τιμή, η δεύτερη υψηλότερη μετά την "Λεγεώνα της Τιμής" (Légion d’Honneur) και μόνο ένας μικρός αριθμός ατόμων και στρατιωτικών μονάδων την έχουν αποκτήσει, αποκλειστικά για πράξεις που επιτεύχθηκαν κατά τον Δεύτερο Παγκόσμιο Πόλεμο. Ένα διαφορετικό τάγμα, αυτό του Μεταλλίου της Αντίστασης, δημιουργήθηκε και αποδίδεται για λιγότερο διακεκριμένες πράξεις στην Γαλλική Αντίσταση.

Κατηγορία:Τιμητικές διακρίσεις
Ντέρμπι

Το Ντέρμπι (αγγλικά: Derby, προφέρεται "Ντάρμπι") είναι πόλη του Ηνωμένου Βασιλείου. Είναι η κυριότερη πόλη της κομητείας του Ντέρμπισαϊρ στη κεντρικής Αγγλία. Το Ντέρμπι έχει πληθυσμό 236.300 κατοίκους μέσα στα διοικητικά της όρια.
Χέρμαν Βράνγκελ

Ο Χέρμαν Βράνγκελ ("Herman Wrangel", 1584 ή 1587 - 11 Δεκεμβρίου 1643) ήταν Σουηδός στρατιωτικός και πολιτικός.

Από μικρή ηλικία ακολούθησε το στρατιωτικό επάγγελμα, στο οποίο και αναδείχθηκε σχετικά γρήγορα. Το 1621 έγινε στρατάρχης και διακρίθηκε στην εκστρατεία της Πρωσίας κατά τον Πολωνο-Σουηδικό πόλεμο (1626-1629). Τρία χρόνια αργότερα το 1632 ανέλαβε κυβερνήτης της Πρωσίας. Το 1636 κατέλαβε το Βρανδεμβούργο και στη συνέχεια πυρπόλησε το Βερολίνο. Τον επόμενο χρόνο συνεργάστηκε με τον Μάνερ στη Πομερανία

Ο Χέρμαν Βράνγκελ πέθανε στη Στοκχόλμη το 1643.

Γιος του Χέρμαν ήταν ο αρχιστράτηγος και αρχιναύαρχος της Σουηδίας Καρλ Γκούσταβ Βράνγκελ.
Ραφαέλο Γκαμπίνο

Ο Ραφαέλο Γκαμπίνο (18 Απριλίου 1928 – 26 Αυγούστου 1989) ήταν Ιταλός υδατοσφαιριστής, που αγωνίστηκε στους Ολυμπιακούς Αγώνες του 1952. Γεννήθηκε στη Ρώμη. Το 1952 ήταν μέλος της ιταλικής ομάδας που κατέκτησε το χάλκινο μετάλλιο στο Ολυμπιακό τουρνουά. Συμμετείχε σε επτά αγώνες ως τερματοφύλακας.
Τζορτζ Χέρμπερτ Μηντ

Ο Τζορτζ Χέρμπερτ Μηντ ("George Herbert Mead", 27 Φεβρουαρίου 1863 - 26 Απριλίου 1931) ήταν Αμερικανός φιλόσοφος, κοινωνιολόγος και ψυχολόγος στο πανεπιστήμιο του Σικάγου. Ανήκε στην φιλοσοφική-επιστημολογική παράδοση του πραγματισμού. Θεωρείται από τους θεμελιωτές της κοινωνικής ψυχολογίας και γενικότερα της Αμερικανικής κοινωνιολογίας. Ενώ ο Μηντ είναι περισσότερο γνωστός για τη δουλειά του στη φύση του εαυτό και στην διυποκειμενικότητα, ανέπτυξε επίσης και μια θεωρία για τη δράση, όπως επίσης και μια μεταφυσική θεωρία που τονίζει την ανάδυση και την προσωρινότητα, όπου το παρελθόν και το μέλλον βιώνονται υπό το πρίσμα του παρόντος.
Athens News

Η Athens News, μεταφράζεται στα ελληνικά ως "Αθηναϊκά Νέα" ή "Νέα της Αθήνας", ήταν μια αγγλόφωνη αθηναϊκή εφημερίδα.
Μαίρη Παπακωνσταντίνου

thumb|300px|Προτομή του Γρηγόριου Ξενόπουλου, έργο της γλύπτριας Μαίρης Παπακωνσταντίνου
Η Μαίρη Παπακωνσταντίνου (1933- 23/11/2020) ήταν Ελληνίδα γλύπτρια, η οποία γεννήθηκε στη Χίο το 1933. Σπούδασε γλυπτική στην Ανωτάτη Σχολή Καλών Τεχνών (Α.Σ.Κ.Τ.) της Αθήνας με καθηγητή τον Μιχάλη Τόμπρο, απ’ όπου αποφοίτησε το 1956. Συνέχισε τις σπουδές της στην Ιστορία της Τέχνης στην Πολυτεχνική Σχολή Καλών Τεχνών (Polytechnic School of Fine Arts) του Λονδίνου, κοντά στον G. Deely.

H Παπακωνσταντίνου καλλιεργούσε στα έργα της έναν αφηρημένο εξπρεσιονισμό, με ιδιαίτερη έμφαση στον αυθορμητισμό της έκφρασης, όπου η πραγματικότητα παραμορφώνεται με σκοπό να υποδηλώσει τα συναισθήματα και την ατομικότητα της καλλιτέχνιδας. Έργα της υπάρχουν στο Λευκό Οίκο των Η.Π.Α., στο Μουσείο της πόλης Βρότσλαβ της Πολωνίας, στην Ακαδημία Salgo – Magiore της Ιταλίας, στην Εθνική Πινακοθήκη της Αθήνας, καθώς και σε ιδιωτικές συλλογές και δημόσιους χώρους στην Ελλάδα και το εξωτερικό.

Το έργο της Μαίρης Παπακωνσταντίνου έχει αναγνωριστεί διεθνώς και έχει τιμηθεί με πολλές διακρίσεις, όπως με το χρυσό μετάλλιο της Ακαδημίας Τεχνών, Γραμμάτων και Επιστημών της Ιταλίας (Academia Italia delle Arti, delle Lettere e le Science) το 1978, το Βραβείο της Διεθνούς Ένωσης Ζωγράφων – Γλυπτριών – Χαρακτριών (Παρίσι, 1969), το Γκραν Πρι ντε Μπεντόρ (Κορσική, 1970), το Δίπλωμα της Διεθνούς Ένωσης Καλών Τεχνών Μόντε Κάρλο κ. ά. Το 1990, τιμήθηκε από την Ευρωπαϊκή Ένωση με το Βραβείο των Γυναικών της Ευρώπης (Prix des Femmes d’ Europe). Eίναι μέλος της Διεθνούς Ένωσης Καλών Τεχνών (I.A.G.).

Το έτος 2007 και στα πλαίσια των εκδηλώσεων για τα 170 χρόνια από την ίδρυση του Πανεπιστημίου Αθηνών και της Ιατρικής Σχολής (1837), πραγματοποιήθηκε έκθεση της Μαίρης Παπακωνσταντίνου με 31 γλυπτά της και με θέμα «Μητρότης». Το Μάρτιο του 2009, οργανώθηκε έκθεση της γλύπτριας στο Ευρωπαϊκό Κοινοβούλιο στο Στρασβούργο, με 21 έργα της από μάρμαρο και με θέμα «Η αρπαγή της Ευρώπης», που διηγούνταν την ερωτική ιστορία της Ευρώπης και του Δία.

Απεβίωσε σε ηλικία 87 ετών στις 23 Νοεμβρίου 2020.

Ανάμεσα στα έργα υπαίθριας γλυπτικής της Μαίρης Παπακωνσταντίνου, που κοσμούν δημόσιους χώρους στην Αθήνα, περιλαμβάνονται: 

* «Στην Ελληνίδα Γυναίκα» (1998, Αθήνα – Λεωφ. Βασιλίσσης Σοφίας, έναντι Πύργου Αθηνών).
* «Γυναίκα μετά το μόχθο» (2000, Αθήνα – Πλατεία Μαβίλη).
* Προτομή Γρηγορίου Ξενόπουλου (2000, Αθήνα – Πάρκο Ελλήνων Λογοτεχνών, Πνευματικό Κέντρο Δήμου Αθηναίων).
* Προτομή Ιωάννη Χατζηπατέρα (2000, Αθήνα – Οδός Χατζηγιάννη Μέξη).
* «Ο Φαέθων με το άρμα του» (Αθήνα – Περιστέρι).
* Ανδριάντας Αθανασίου Διάκου (2010, Αθήνα - Πλατεία Αγίου Βασιλείου στο Δήμο Αγίου Δημητρίου, Μπραχάμι). 

Άλλα γλυπτά σε δημόσιους χώρους στη γενέτειρά της Χίο και σ’ άλλες πόλεις της Ελλάδας, μεταξύ άλλων, είναι:
* «Ο Όμηρος» (Χίος, Πλατεία Δημαρχείου).
* «Ολυμπιονίκης Χρήστος Μάντικας» (Χίος, Στάδιο).
* Ο Στρατιώτης του 1912» (Χίος, Θυμιανά).
* Προτομή Κωνσταντίνου Άμαντου (1874 – 1960), βυζαντινολόγου και ακαδημαϊκού (2004, Ζυφιά της Χίου). 
* Ανδριάντας Ιωάννη Διαμ. Πατέρα (1770 – 1840), εθνικού ευεργέτη (Χίος).
* «Η Δόξα» (Πόρος, Γαλατάς).
* «Κίτσος Τζαβέλας» (Σούλι, Παραμυθιά).
Τύραννος

Τύραννος (αρχ. τύραννος) είναι ο κυβερνήτης του πολιτεύματος της Τυραννίας.
Ετυμολογικά η λέξη είναι πιθανότατα Λυδικής προέλευσης. Το πολίτευμα αυτό ίσχυε στην Πόλη-κράτος τον 8ο αιώνα. Οι τύραννοι ανέβαιναν στην εξουσία με την βοήθεια των οπαδών τους χωρίς απαραίτητα αυτό να είναι σύμφωνο με τη βούληση της πλειοψηφίας.
Σύμφωνα με τον Θουκυδίδη (6.54) για τους τυράννους Πεισιστρατίδες: "(Οι τύραννοι) φρόντιζαν μόνο να καταλαμβάνουν τα ανώτατα αξιώματα μέλη της οικογένειας τους, αλλά κατά τα άλλα η πόλη διοικούνταν σύμφωνα με τους παλαιούς νόμους". Σύμφωνα με τον Αριστοτέλη (Πολιτικά): "Επιδίωξη της τυραννίας είναι να πτωχεύσουν οι πολίτες, αφ' ενός για να συντηρείται με τα χρήματα τους η φρουρά του καθεστώτος, και αφ' ετέρου για να είναι απασχολημένοι οι πολίτες και να μην τους μένει χρόνος για επιβουλές. Σε αυτό το αποτέλεσμα αποβλέπει τόσο η επιβολή μεγάλων φόρων, η απορρόφηση των περιουσιών των πολιτών, όσο και η κατασκευή μεγάλων έργων που εξαντλούν τα δημόσια οικονομικά..." 

Οι Τύραννοι της περιόδου μεταξύ 8ου αι. και 4ου αι. π.Χ, ήταν συνήθως προστάτες των τεχνών και συχνά έθεταν σε εφαρμογή μεγάλα οικοδομικά προγράμματα. Σε αυτές τις περιπτώσεις σημαντικό ρόλο έπαιξε το πνεύμα του ανταγωνισμού, το χαρακτηριστικό αυτό γνώρισμα της αρχαίας ελληνικής κοινωνίας, με τους τυράννους των διαφόρων πόλεων να συναγωνίζονται ο ένας τον άλλο στην κατασκευή τεράστιων δημόσιων έργων, κυρίως ναών και συστημάτων ύδρευσης.
Υπηρεσία Εργασίας του Ράιχ

Η Υπηρεσία Εργασίας του Ράιχ (γερμ. Reichsarbeitsdienst, συντομ. RAD) ήταν θεσμός που καθιέρωσε η Ναζιστική Γερμανία υπό τη μορφή υπηρεσίας για τη μείωση της ανεργίας, παρόμοιος με ανάλογους θεσμούς άλλων χωρών. Κατά τη διάρκεια του Β' Παγκοσμίου Πολέμου αποτέλεσε βοηθητικό σχηματισμό για την υποστήριξη της Βέρμαχτ.
Άρμπα Μιντς

Το Άρμπα Μιντς (αμχ.: አርባ ምንጭ, Λατινικό αλφάβητο: "Arba Minch") είναι πόλη στην Αιθιοπία που βρίσκεται στα 500 χλμ. νότια της Αντίς Αμπέμπα, σε υψόμετρο 1285 μ. Στα αμχαρικά το όνομα της πόλης σημαίνει - "Σαράντα πηγές".
Audioslave

Οι Audioslave ήταν ένα αμερικανικό ροκ supergroup το οποίο δημιουργήθηκε στο Λος Άντζελες της Καλιφόρνια το 2001. Το αποτελούσαν, ο πρώην τραγουδιστής και κιθαρίστας των Soundgarden, Chris Cornell και οι πρώην μουσικοί των Rage Against the Machine: Tom Morello (κιθάρα), Tim Commerford (μπάσο και φωνητικά) and Brad Wilk (ντραμς). Αρχικά, οι κριτικοί περιέγραψαν τους Audioslave ως μια μείξη των Rage Against the Machine και Soundgarden όμως από το δεύτερο άλμπουμ τους απέδειξαν ότι έχουν ξεχωριστή ταυτότητα.

Το συγκρότημα επηρεάστηκε τόσο από την χαρντ ροκ μουσική των 70s όσο και από την εναλλακτική ροκ των 90s. Επιπλέον, ο κιθαρίστας του συγκροτήματος εισήγαγε τα, γνωστά από τους Rage Against the Machine, σόλο του, ενώ το συγκρότημα στις ηχογραφήσεις χρησιμοποίησε μόνο κιθάρα, μπάσο, ντραμς και φωνητικά.

Οι Audioslave διαλύθηκαν ύστερα από 3 πολύ επιτυχημένα άλμπουμ, αποσπώντας 3 βραβεία Grammy. Πούλησαν περισσότερα από οκτώ εκατομμύρια άλμπουμς παγκοσμίως. και ήταν το πρώτο αμερικανικό ροκ συγκρότημα που έπαιξε σε ανοιχτή συναυλία στην Κούβα. Οι Cornell και Morello ακολούθησαν σόλο καριέρα ενώ οι υπόλοιποι μουσικοί ασχολήθηκαν με την επανένωση των Rage Against The Machine.
Bentley

Η Μπέντλεη ή επίσημα Bentley Motors Limited είναι βρετανική αυτοκινητοβιομηχανία κατασκευής υπερπολυτελών μοντέλων σεντάν, κουπέ και SUV. Ιδρύθηκε στις 18 Ιανουαρίου 1919, όταν την κατείχε ο Γουόλτερ Όουεν Μπέντλεϊ. Στην αρχή κατασκεύαζε μηχανές πολεμικών αεροπλάνων, καθώς είχε ξεσπάσει ο Α΄ Παγκόσμιος Πόλεμος. Η πιο γνωστή και δημοφιλής μηχανή ήταν η «Bentley BR1», η οποία απέδιδε 130 άλογα και η τιμή της έφτανε τις 907 λίρες. Το 1931 εξαγοράστηκε από την Rolls-Royce, ενώ το 1998 εξαγοράστηκε από τον Όμιλο Volkswagen και η συμφωνία τους ισχύει μέχρι και σήμερα. Η έδρα της εταιρείας βρίσκεται στην πόλη Κρου (Crewe) της Αγγλίας.
Αιθινόλη

Η Αιθινόλη ή υνόλη ή υδροξυαιθίνιο ή υδροξυακετυλένιο είναι η απλούστερη, αν και ασταθής, αλκινόλη, δηλαδή άκυκλη αλκοόλη με έναν τριπλό δεσμό και ένα υδροξύλιο. Συνήθως αντιπροσωπεύεται από τον τύπο HC ≡ COH. Με βάση το χημικό της τύπο, C2H2O, είναι «τυπικός» υδατάνθρακας (δηλαδή έχει την αναλογία ατόμων υδρογόνου - οξυγόνου 2:1, που έχει και το νερό, αλλά χωρίς να είναι πραγματικό σάκχαρο) και έχει τα ακόλουθα δύο (2) ισομερή:
# Εποξυαιθένιο ή oξιρένιο (υποθετική ένωση) με σύντομο συντακτικό τύπο 50 px.
# Κετένη (κύριο ταυτομερές της αιθινόλης) με σύντομο συντακτικό τύπο CH2=C=O.
Ντέσιε

Το Ντέσιε (αμχ. ደሴ, αγγλικά: "Dessie") είναι βορέντα και μία από τις μεγαλύτερες πόλεις της Αιθιοπίας, στη περιφέρεια Αμχάρα, σε υψόμετρο 2470 μ. Έχει πληθυσμό 170.000 κατοίκους. 

Στην πόλη βρίσκεται μουσείο και αερολιμένας. Κοντά στην πόλη είναι ο αυτοκινητόδρομος Αντίς Αμπέμπα - Ασμάρα.
Φίλιπ Μπούλερ

Ο Φίλιπ Μπούλερ ("Philipp Bouhler", 11 Σεπτεμβρίου 1899 – 19 Μαΐου 1945) ήταν υψηλόβαθμο στέλεχος του Ναζιστικού Κόμματος, επικεφαλής της Καγκελαρίας του Ράιχ και Ραϊχσλάιτερ (Reichsleiter, εθνικός ηγέτης) της Βεστφαλίας. Ήταν επίσης μέλος της SS και ένας από τους δύο υπευθύνους του Προγράμματος Ευθανασίας Τ-4 που στοίχισε τη ζωή σε περισσότερα από 70.000 άτομα με ειδικές ανάγκες στη Ναζιστική Γερμανία.
Φάρασα

Τα Φάρασα ή Βαρασός (τουρκ.: "Farasa" ή "Faraşa" και σήμερα "Çamlıca") είναι χωριό στην Επαρχία Καισάρειας της Τουρκίας, με πληθυσμό 411 κατοίκους. Βρίσκεται 89 χλμ. νότια της Καισάρειας και 103 χλμ. βόρεια-βορειοανατολικά των Αδάνων, στις βορειοανατολικές πλαγιές ανώνυμου όρους του Αλά-ντάγ και 2,5 χλμ. δυτικά του ποταμού Ζαμάντη. 

Πριν την Μικρασιατική Καταστροφή και την ανταλλαγή πληθυσμών που ακολούθησε, τα Φάρασα ήταν σχεδόν αμιγώς ελληνόφωνο χριστιανικό χωριό και το κεντρικό κεφαλοχώρι μιας ευρείας περιφέρειας της Ν.Α. Καππαδοκίας.
Νικολά-Ζοζέφ Κυνιό

right|thumb|Οχημα Κυνιό του 1771 στο "Musée des Arts et Métiers", Παρίσι.
Ο Νικολά-Ζοζέφ Κυνιό (γαλλικά: "Nicolas-Joseph Cugnot", 26 Φεβρουαρίου 1725 – 2 Οκτωβρίου 1804) ήταν Γάλλος αξιωματικός του πυροβολικού και εφευρέτης του πρώτου ατμοκίνητου οχήματος.

Πειραματιζόμενος στην εφαρμογή του ατμού για τη μετακίνηση των βαρέων πυροβόλων, αρχικά με τη βοήθεια ενός δραπάνου που επεξεργαζόταν με ακρίβεια τα διάφορα μέρη του πυροβόλου εφεύρε το εξάρτημα εκείνο που θα μπορούσε να μεταφέρει την κίνηση σε τροχό, δηλαδή το έμβολο.

Έτσι το 1770 ο Κυνιό κατάφερε και δημιούργησε ουσιαστικά το πρώτο μηχανικό αυτοκίνητο (για τον ίδιον, «αυτοκινούμενο ελκυστήρα πυροβολικού»), που έλαβε και το όνομά του. Το όχημα Κυνιό ήταν ένα βαρύ τρίτροχο όχημα, βάρους 2,5 τόνων, που στο πρόσθιο μέρος του έφερε ατμολέβητα, από τον οποίο ο ατμός διοχετευόμενος με μια απλή διάταξη σε κάθετο έμβολο μετέδιδε με στρόφαλο κίνηση στον πρόσθιο τροχό. Ο ελκυστήρας αυτός κινήθηκε με ταχύτητα 3,6 χιλιόμετρα την ώρα, επί 20 λεπτά της ώρας, μεταφέροντας 4 επιβάτες. Στη συνέχεια μετά από 20 λεπτά στάση, μέχρι να επανακτήσει αρκετή πίεση μπορούσε να επαναλάβει το εγχείρημα.

Το δεύτερο σε παραγωγή όμοιο όχημα το 1771 δημιούργησε και το πρώτο αυτοκινητικό ατύχημα λόγω της μεγάλης δυσκολίας που παρουσίαζε, λόγω βάρους, στην αλλαγή πορείας.

Μετά από αυτή την επιτυχή εφεύρεση ο Βασιλιάς της Γαλλίας Λουδοβίκος ΙΕ΄ απένειμε στον Κυνιό ιδιαίτερη τιμητική σύνταξη. Το πρωτότυπο αυτό όχημα εκτίθεται σήμερα στο Εθνικό Μουσείο Τεχνών στο Παρίσι.
Κουρούμζα

Η Κουρούμζα (ή Γαριπτσάς και τουρκ. "Curumze"), βρίσκεται σε ορεινή δασώδη περιοχή, 84 χλμ. νοτιοανατολικά της Καισάρειας και 31.5 χλμ. ανατολικά-βορειοανατολικά του Βαρασού στις νοτιοανατολικές πλαγιές του Τσός-ντάγ, πρόβουνου του Ελμά-ντάγ στον Αντίταυρο. Οι κάτοικοί της το 1924 ήταν Έλληνες τουρκόφωνοι (128 οικογένειες – 554 άτομα). Διοικητικά ήταν μουχταρλίκι και υπαγόταν στο μουδουρλίκι της Κίσκας, στο καϊμακαμλίκι του Φέκε, στο μουτεσαριφλίκι του Κοζάν και στο βαλελίκι των Αδάνων ενώ εκκλησιαστικά ανήκε στην μητρόπολη της Καισάρειας. Οι κάτοικοι ασχολούνταν κυρίως με την γεωργία, την κτηνοτροφία και την υλοτομία. Υπήρχαν αρκετοί τεχνίτες που έφτιαχναν «κασνάκια» (στρογγυλά πλαίσια) για κόσκινα και ντέφια, «βντόκκα», μικρά και μεγάλα δοχεία για νερό και «μπαρδάκια», που ήταν ένα είδος στάμνας, ξυλοκάνατα. Παρήγαγαν ακόμη βαφή για δέρματα από την φλούδα των πεύκων που την έλεγαν «τσέφτ» και από τα αποξηραμένα και κοπανισμένα φύλλα του αγριόχορτου «τατίφ» μία σκόνη που την πουλούσαν για ιατρική χρήση στο Έβερεκ.
Μητροπολίτης Εδέσσης, Πέλλης και Αλμωπίας Ιωήλ Φραγκάκος

Ο Μητροπολίτης Εδέσσης, Πέλλης και Αλμωπίας Ιωήλ Φραγκάκος ("κατά κόσμον Παναγιώτης") γεννήθηκε στη Νίκαια Πειραιώς στις 20 Ιανουαρίου 1949. Εκεί ολοκλήρωσε τις εγκύκλιες σπουδές του. Έλαβε το πτυχίο της Θεολογικής Σχολής του Πανεπιστημίου Αθηνών το 1972. 

Ήταν πνευματικό τέκνο του Αρχιμανδρίτη Επιφανίου Θεοδωρόπουλου, ενώ κατά τη διάρκεια της στρατιωτικής του θητείας συνδέθηκε πνευματικά με τον τότε Μητροπολίτη Εδέσσης Άγιο Καλλίνικο, ο οποίος τον χειροτόνησε Διάκονο το 1975 και Πρεσβύτερο το 1979. 

Από τον Ιανουάριο του 1976 διορίστηκε Τακτικός Ιεροκήρυκας της Ιεράς Μητροπόλεως Εδέσσης, Πέλλης και Αλμωπίας και διακόνησε στους τομείς της ιεραποστολής, της κατήχησης και της Πνευματικής Καθοδήγησης των πιστών σε ολόκληρη την Επισκοπική Επαρχία. Διετέλεσε επίσης Διευθυντής του Μαθητικού Οικοτροφείου και των Ιερατικών Σεμιναρίων της Ιεράς Μητροπόλεως. Έχει ασχοληθεί με τη συγγραφή άρθρων σε εφημερίδες και περιοδικά και ιδιαίτερα με την συγγραφή εκκλησιαστικών υμνογραφιών και αγιολογικών κειμένων τα οποία έχουν εγκριθεί και από την Ιερά Σύνοδο της Εκκλησίας της Ελλάδος. 

Μητροπολίτης Εδέσσης, Πέλλης και Αλμωπίας εξελέγη στις 11 Οκτωβρίου 2002 από την ολομέλεια της Ιεράς Συνόδου της Ελληνικής Εκκλησίας.
Ιωάννης Ιάκωβος Μέγιερ

thumb|right|255px|Μνημείο του Μέγιερ στο νεκροταφείο ηρώων στο Μεσολόγγιthumb|right|255px|Εξώφυλλο «Ελληνικά Χρονικά»
Ο Ιωάννης Ιάκωβος Μέγιερ (Ζυρίχη 30 Δεκεμβρίου 1798 – Μεσολόγγι 11 Απριλίου 1826) ήταν Ελβετός φιλέλληνας και συντάκτης της εφημερίδας «Ελληνικά Χρονικά», της πρώτης έντυπης εφημερίδας του Αγώνα.
Πρόγραμμα Φοίνιξ

thumb|200px|Το σήμα της Κεντρικής Υπηρεσίας Πληροφοριών (CIA) των Η.Π.Α 
Πρόγραμμα Φοίνιξ ήταν η ονομασία ενός προγράμματος αντιανταρτικών "βρώμικων" επιχειρήσεων στο Νότιο Βιετνάμ, σχεδιασμένο και εκτελεσμένο από τους Αμερικανούς την περίοδο 1967-1973 στα πλαίσια του Πολέμου του Βιετνάμ. Το πρόγραμμα αυτό υπήρξε υπεύθυνο για χιλιάδες συλλήψεις Βιετκόνγκ (οι Βιετναμέζοι κομμουνιστές αντάρτες) και κυρίως δολοφονίες. Σκοπός του ήταν η απορρύθμιση, αποσύνθεση και εν τέλει διάλυση της αόρατης κυβέρνησης των κομμουνιστών του Νότου (το Βιετνάμ στο βόρειο τμήμα του ήταν πλήρως ελεγχόμενο από τους κομμουνιστές και η επέμβαση των Αμερικανών είχε σκοπό την προάσπιση του Νοτίου Βιετνάμ από την κομμουνιστική εισχώρηση και την απώλεια ενός καπιταλιστικού προπυργίου στην Άπω Ανατολή), η οποία κατηύθυνε τον ανταρτοπόλεμο κατά της κυβέρνησης της Σαϊγκόν και των Αμερικανών συμμάχων της.
Βίλχελμ Ονεζόργκε

Ο Βίλχελμ Ονεζόργκε (γερμ. "Karl Wilhelm Ohnesorge", 1872 - 1962) ήταν Γερμανός πολιτικός του Τρίτου Ράιχ που συμμετείχε στην κυβέρνηση του Χίτλερ, από την θέση του Υπουργού Ταχυδρομείων. Ήταν, επίσης, κινητήριος μοχλός των ερευνών σχετικά με τα ηλεκτρονικά μέσα ενημέρωσης (ραδιοφώνου - τηλεόρασης) και την ατομική βόμβα.
Ευρωπαϊκό Πρωτάθλημα Καλαθοσφαίρισης Γυναικών 2011

rightΤο Ευρωπαϊκό Πρωτάθλημα Καλαθοσφαίρισης Γυναικών 2011 (αγγλικά: "EuroBasket Women 2011"), αποτέλεσε την 33η διοργάνωση στην ιστορία του θεσμού, με υπεύθυνο φορέα τη FIBA Europe. Η χώρα που φιλοξένησε τους αγώνες ανάμεσα στις ευρωπαϊκές εθνικές ομάδες ήταν η Πολωνία, που στο παρελθόν έχει αναλάβει παρόμοιο καθήκον τρεις ακόμη φορές. Οι αγώνες έλαβαν χώρα κατά το διάστημα από τις 18 Ιουνίου μέχρι τις 3 Ιουλίου 2011. Νικήτρια ανεδείχθη η ομάδα της Ρωσίας (για τρίτη φορά στην ιστορία της), η οποία νίκησε στον τελικό την ομάδα της Τουρκίας με σκορ 59–42.
Καταχωρητής domain

Καταχωρητής domain name (ονομάτων χώρου) είναι το φυσικό ή νομικό πρόσωπο προς το οποίο είναι δυνατό να γίνονται αιτήσεις εκχώρησης από ενδιαφερόμενους να τους εκχωρηθεί Όνομα χώρου στο Διαδίκτυο με συγκεκριμένη κατάληξη. Παράδειγμα ονόματος χώρου www.paradeigma.gr
Θεώρημα Τεβενί

Θεώρημα Τεβενί (γνωστό και ως "θεώρημα Θέβενιν") είναι ένα θεώρημα της ηλεκτρονικής που αναφέρεται στην ισοδυναμία ενός σύνθετου και ενός απλού κλάδου. Ονομάστηκε έτσι από τον Λεό Σαρλ Tεβενί (Léon Charles Thévenin) ο οποίος το επανανακάλυψε. Σύμφωνα με το θεώρημα: "Εστω ένας κλάδος που περιλαμβάνει στοιχεία σταθερής αντίστασης (ή εμπέδησης) ή πηγές τάσης ή ρεύματος ανεξάρτητες ή με γραμμική εξάρτηση από τα υπόλοιπα στοιχεία του κλάδου. Τότε ο κλάδος είναι ισοδύναμος με έναν κλάδο που αποτελείται από δύο στοιχεία σε σειρά, μια πηγή τάσης και μια αλγεβρική αντίσταση (ή εμπέδηση)." Με τον όρο "αλγεβρική αντίσταση" ενοείται ότι η αντίσταση μπορεί να είναι αρνητική. Μπορεί κάποιο από τα δύο στοιχεία να λείπει, ή μπορούν να λείπουν και τα δύο (βραχυκύκλωμα). Το ισοδύναμο κύκλωμα ονομάζεται "κύκλωμα Τεβενί".

Εκτός από το ισοδύναμο "κύκλωμα Τεβενί" υπάρχει και το ισοδύναμο "κύκλωμα Νόρτον", το οποίο αποτελείται από δύο παράλληλα συνδεδεμένους βρόχους, ο ένας είναι μια πηγή έντασης και άλλος μια αλγεβρική αντίσταση (ή εμπέδηση). Αν η έξοδος ενός κλάδου είναι γραμμική συνάρτηση της εισόδου, τότε σίγουρα ο κλάδος έχει ένα ισοδύναμο "κύκλωμα Τεβενί" ή ένα ισοδύναμο "κύκλωμα Νόρτον". Υπάρχουν δύο ακραίες περιπτώσεις, να υπάρχει κύκλωμα Τεβενί, αλλά όχι κύκλωμα Νόρτον, ή να υπάρχει κύκλωμα Νόρτον χωρίς να υπάρχει αντίστοιχο κύκλωμα Τεβενί.

Έστω VTh η τάση του κυκλώματος Τεβενί, IN η ένταση του κυκλώματος Νόρτον και Z η αντίσταση (ή εμπέδηση). Τότε ισχύει:

formula_1
Γυμναστικός Σύλλογος Αλμυρού

Ο Γυμναστικός Σύλλογος Αλμυρού (Γ.Σ.Α.) είναι ελληνικό αθλητικό σωματείο με έδρα των δραστηριοτήτων του την πόλη του Αλμυρού στο Νομό Μαγνησίας .To καταστατικό της ίδρυσης του συλλόγου εγκρίθηκε με την υπ' αριθμόν 537/1929 απόφαση του Πολυμελούς Πρωτοδικείου Βόλου το 1929. Έμβλημα της ομάδας είναι ο δισκοβόλος και αγωνίζεται με χρώματα το μπλε και το λευκό.

Διατηρεί τέσσερα τμήματα: στίβου, ποδοσφαίρου ανδρών, καλαθοσφαίρισης ανδρών και πετοσφαίρισης γυναικών.
Τίμος Μωραϊτίνης

Ο Τίμος Μωραϊτίνης (1875 - 22 Σεπτεμβρίου 1952) ήταν Έλληνας θεατρικός συγγραφέας (κωμωδίας - επιθεώρησης), εκδότης, δημοσιογράφος, πεζογράφος και ποιητής.
Ούγκο Πρατ

Ο Ούγκο Πρατ (ιταλικά: "Hugo Pratt", πραγματικό του όνομα "Ugo Eugenio Prat", 15 Ιουνίου 1927 - 20 Αυγούστου 1995), ήταν Ιταλός σχεδιαστής και σεναριογράφος κόμικς. Πολλά από τα κόμικς του, με διασημότερη τη σειρά "Κόρτο Μαλτέζε", διακρίνονται από τον συνδυασμό κινηματογραφικής αφήγησης με εκτεταμένη ιστορική έρευνα. Άλλα σημαντικά έργα του είναι τα "Έρνι Πάικ", σε σενάριο του Έκτορ Χερμάν Οέστερχελντ, "Οι σκορπιοί της ερήμου" και "Ινδιάνικο καλοκαίρι", σε σχέδιο του Μίλο Μανάρα. 

Ο Πρατ συγκαταλέγεται στους σπουδαιότερους δημιουργούς παγκοσμίως και θεωρείται ένας από τους πρώτους που έφεραν λογοτεχνική αύρα στο μέσο των κόμικς. Οι σημαντικότερες διακρίσεις που είχε λάβει, είναι το Μεγάλο Βραβείο του Φεστιβάλ του Ανγκουλέμ το 1988 και η μετά θάνατον εισαγωγή στο Will Eisner Hall of Fame το 2005.

Ο Πρατ έτρεφε μεγάλη αγάπη για τα ταξίδια και είχε επισκεφτεί δεκάδες χώρες του κόσμου. Εκτός από δημιουργός κόμικς ήταν και συγγραφέας, καθώς είχε γράψει ορισμένα μυθιστορήματα, ιδιαίτερα προς το τέλος της ζωής του.
Χαλντόρ Λάξνες

Ο Χαλντόρ Γκούντγιονσον (ισλ.: "Halldór Guðjónsson", 23 Απριλίου 1902 - 8 Φεβρουαρίου 1998), γνωστός ως Χαλντόρ Λάξνες (Halldór Kiljan Laxness) ήταν Ισλανδός συγγραφέας, ποιητής και διατριβογράφος. Είναι περισσότερο γνωστός για τα έργα του «Ατομικός Σταθμός» και «Σάλκα Βάλκα, το κορίτσι της Ισλανδίας». Κέρδισε το Βραβείο Νόμπελ Λογοτεχνίας του 1955 και είναι ο πλέον μεταφρασμένος Ισλανδός συγγραφέας σε παγκόσμιο επίπεδο.
Αντρέας Κρίγκερ

Ο Αντρέας Κρίγκερ (Andreas Krieger) γεννήθηκε στις 20 Ιουλίου του 1966 ως Χάιντι Κρίγκερ και ήταν αθλήτρια της σφαιροβολίας της Ανατολικής Γερμανίας. Για πολλά χρόνια λάμβανε εν αγνοία του πολύ μεγάλες ποσότητες αναβολικών, όπως και άλλοι αθλητές εκείνη την εποχή, προκειμένου να πετύχει υψηλές επιδόσεις. Τα αναβολικά αυτά επιβάρυναν τον οργανισμό του με τεστοστερόνη με αποτέλεσμα, ήδη από την ηλικία των δεκαοκτώ, να αρχίσει να αναπτύσσει ανδρικά χαρακτηριστικά ενώ παράλληλα υπέστη πολύ σημαντικές βλάβες στην υγεία του.

Το 1981 το όνομα της Χάιντι Κρίγκερ μπήκε στον κατάλογο των αθλητών που έπερναν αναβολικά, με το νούμερο 54. Το 1982 πήρε 885 χιλιοστόγραμμα της απαγορευμένης ουσίας Οράλ Τουριναμπόλ, που της την έδινε, χωρίς να την ενημερώνει τι είναι και τι συνέπειες θα μπορούσε να έχει για την υγεία της, ο προπονητής της. Μέσα σε 29 εβδομάδες το 1984 έλαβε 2590 χιλιοστόγραμμα από την ίδια ουσία, δηλαδή τη διπλάσια από αυτή που παράγει το ανδρικό σώμα το ίδιο διάστημα. Στο βιβλίο των Βέρνερ Φράνκε και Μπριγκίττε Μπέρεντονκ με τίτλο "Doping: From Research to Deceit", αναφέρεται ότι μόνο το 1986 η Χάιντι Κρίγκερ πήρε 2,600 μιλιγκράμ από στεροϊδή – περίπου 1,000 μιλιγκράμ περισσότερα από όσα πήρε ο Μπεν Τζόνσον, που βρέθηκε ντοπαρισμένος στους Ολυμπιακούς Αγώνες στη Σεούλ το 1988. 
Αποτέλεσμα της χρήσης αυτών των ποσοτήτων της Οράλ Τουριναμπόλ ήταν οι πολύ υψηλές επιδόσεις της Χάιντι Κρίγκερ, που στους Πανευρωπαϊκούς Αγώνες Ανοιχτού Στίβου στη Στουτγκάρδη το 1986 κέρδισε το Χρυσό Μετάλλιο ρίχνοντας τη σφαίρα στα 21,10 μέτρα. Από την επόμενη χρονιά όμως άρχισαν να φαίνονται τα προβλήματα στους μύες και στα κόκκαλα της αθλήτριας από τα αναβολικά και στο Παγκόσμιο Πρωτάθλημα Κλειστού Στίβου στην Ινδιανάπολη των Η.Π.Α περιορίστηκε στην τέταρτη θέση. Το 1991 αναγκάστηκε να σταματήσει την καριέρα της καθώς υπέφερε από ισχυρούς πόνους και ένας ορθοπεδικός της είπε ότι αν συνέχιζε η σπονδυλική της στήλη θα πάθαινε ανεπανόρθωτη ζημιά. Ακόμα και σήμερα υποφέρει από ισχυρούς πόνους στους μηρούς, τους γοφούς και την μέση.

Το 1997 έκανε εγχείρηση επαναπροσδιορισμού φύλου και αργότερα παντρεύτηκε την πρώην Ανατολικογερμανή κολυμβήτρια Ούτε Κράουσε, που ήταν επίσης θύμα του μαζικού ντόπινγκ αθλητών στην Αν. Γερμανία. 
Το 2000 ο Αντρέας Κρίγκερ κατέθεσε ως μάρτυρας κατηγορίας στη δίκη του Μάνφρεντ Έβαλντ, που ήταν πρόεδρος της Ολυμπιακής Επιτροπής της Ανατολικής Γερμανίας και του Μάνφρεντ Χόεπνερ, που ήταν ιατρικός διευθυντής στο Βερολίνο, ο οποίοι τελικά καταδικάστηκαν για την εν γνώσει τους συνέργεια στην πρόκληση βλαβών σε αθλητές, μεταξύ των οποίων ήταν και ανηλίκοι.
Στη Γερμανία κάθε χρόνο απονέμεται το "Μετάλλιο Χάιντι Κρίγκερ "(Heidi-Krieger-Medaille), στους Γερμανούς που αγωνίζονται κατά του ντόπινγκ.
Κυβέρνηση Δημητρίου Ράλλη 1920

Η Κυβέρνηση Δημητρίου Ράλλη 1920 (Νοέμβριος 1920 - Ιανουάριος 1921) ύστερα από τη νίκη του συνασπισμού της Ηνωμένης Αντιπολίτευσης στις βουλευτικές εκλογές της 1ης Νοεμβρίου 1920, σχημάτισε την επόμενη - μετά από αυτήν του Ελευθερίου Βενιζέλου - κυβέρνηση της χώρας.

Οι εκλογές της 1ης Νοεμβρίου του 1920 - αν και έγιναν υπό τις ευνοϊκότερες για τον Ελευθέριο Βενιζέλο συνθήκες (κατοχή της Σμύρνης, υπογραφή της συνθήκης των Σεβρών), - έδωσαν μια μεγάλη και άνετη νίκη στην "αντιβενιζελική" παράταξη. Συγκεκριμένα, ο συνασπισμός αντι-βενιζελικών κομμάτων που ενώθηκαν κάτω από τον τίτλο «Ηνωμένη Αντιπολίτευσις», πήρε τις 251 από τις συνολικά 369 έδρες της Βουλής, ενώ το κόμμα των Φιλελευθέρων, περιορίστηκε στις υπόλοιπες 118. . Το μέγεθος της εκλογικής ήττας ήταν τέτοιο, που ο Ελευθέριος Βενιζέλος δεν κατάφερε να βγει ούτε καν βουλευτής. Έτσι, αποχώρησε από την Ελλάδα, ενώ αρχηγός της κοινοβουλευτικής ομάδας του κόμματος έγινε ο στρατηγός Παναγιώτης Δαγκλής.
Επειδή ο συνασπισμός της «Ηνωμένης Αντιπολίτευσης» δεν είχε αρχηγό, ύστερα από συνεννοήσεις των κομμάτων που την απάρτιζαν, αποφασίστηκε να αναλάβει ο Δημήτριος Ράλλης την προεδρία του υπουργικού συμβουλίου. 
Στις 4 Νοεμβρίου, παραιτήθηκε ο Αντιβασιλέας, ναύαρχος Παύλος Κουντουριώτης, ενώ σύμφωνα με την επιθυμία της νέας κυβέρνησης, Αντιβασίλισσα ορίστηκε η βασιλομήτωρ Όλγα, η οποία και όρκισε την νέα κυβέρνηση.

Από τις πρώτες πράξεις της κυβέρνησης, ήταν η προκήρυξη δημοψηφίσματος για την επαναφορά ή μη του εξόριστου βασιλιά Κωνσταντίνου, η αμνήστευση όσων την προηγούμενη τριετία κατηγορήθηκαν και διώχθηκαν για πολιτικά εγκλήματα, καθώς και η ακύρωση των διαταγμάτων του Ιουνίου και του Ιουλίου του 1917 με τα οποία απολύθηκαν από τις θέσεις τους, δημόσιοι υπάλληλοι, δικαστικοί υπάλληλοι όλων των βαθμίδων και καθηγητές του Πανεπιστημίου.

Το δημοψήφισμα, έγινε στις 22 Νοεμβρίου (π.ημ.), και υπέρ της επιστροφής του βασιλιά, ψήφισε το 95% των ψηφοφόρων, έτσι στις 6 Δεκεμβρίου ο βασιλιάς Κωνσταντίνος επέστρεψε στην Ελλάδα.

Τον Ιανουάριο του 1921 και ενόψει της διασυμμαχικής συνδιάσκεψης στο Λονδίνο, διχογνωμία ξέσπασε ανάμεσα στον Δ. Γούναρη και τον Δ. Ράλλη, καθώς καθένας από την πλευρά του, διεκδικούσε την παρουσία του στη διάσκεψη. Το βράδυ της 21ης Ιανουαρίου ο Ράλλης, ύστερα και από την πίεση των άλλων αρχηγών του συνασπισμού της «Ηνωμένης Αντιπολίτευσις», υπέβαλε την παραίτησή του.
1,2-αιθενοδιόλη

Η 1,2-αιθενοδιόλη ή 1,2-διυδροξυαιθένιο ή 1,2-διυδροξυαιθυλένιο (σε δύο (2) γεωμετρικά ισομερή) είναι μια ασταθής, αλκενοδιόλη, δηλαδή άκυκλη αλκοόλη με ένα διπλό δεσμό και δύο υδροξύλια. Συνήθως αντιπροσωπεύεται από τον τύπο CH2=C(OH)2. Με βάση το χημικό της τύπο, C2H4O2, είναι «τυπικός» υδατάνθρακας (δηλαδή έχει την αναλογία ατόμων υδρογόνου - οξυγόνου 2:1, που έχει και το νερό, αλλά χωρίς να είναι πραγματικό σάκχαρο) έχει τα ακόλουθα εννέα (9) ισομερή θέσης:
# Βινυλυδροϋπεροξείδιο ή βινυλοδιοξειδάνιο, υπεροξείδια με ημισυντακτικό τύπο CH2=CHO2H.
# 1,1-αιθενοδιόλη με ημισυντακτικό τύπο CH2=C(OH)2.
# Υδροξυαιθανάλη με ημισυντακτικό τύπο HOCH2CHO.
# Αιθανικό οξύ με ημισυντακτικό τύπο CH3COOH.
# Μεθανικός μεθυλεστέρας με ημισυντακτικό τύπο HCOOCH3.
# 1,2-διοξετάνιο ή 1,2-επιδιοξυαιθάνιο με γραμμικό τύπο 50 px.
# 1,3-διοξετάνιο ή 1,1΄-εποξυμεθοξυμεθάνιο με γραμμικό τύπο 50 px.
# Μεθυλοδιοξιράνιο ή 1,1-επιδιοξυαιθάνιο με γραμμικό τύπο 50 px.
# Οξιρανόλη ή 1,2-εποξυαιθανόλη με γραμμικό τύπο 50 px.
Εύα Βλάμη

Η Εύα Βλάμη (1910 - 1976) γεννήθηκε στον Πειραιά καταγόμενη από παλιά οικογένεια ναυτικών του Γαλαξιδιού. Μετά τις εγκύκλιες σπουδές της φοίτησε στο Ωδείο Αθηνών, όπου παρακολούθησε μαθήματα πιάνου. Ήταν σύζυγος του ιστορικού, εθνολόγου και μεταφραστή της αρχαίας ελληνικής λογοτεχνίας Παναγή Λεκατσά.
Γεώργιος Μουτζουρίδης

Ο Γεώργιος Μουτζουρίδης του Ιωάννη (10 Απριλίου 1926- 1η Νοεμβρίου 2013) ήταν Έλληνας δικηγόρος και πολιτικός. Ήταν ένας από τους εισηγητές της αναθεώρησης του Συντάγματος (1986).
Ψευδοδημητριακό

[[Κινόα]] (Ψευδοδημητριακό)
Με τον όρο ψευδοδημητριακό (ή εσφαλμένα "ψευτοδημητριακό"), (αγγλικά: "pseudocereal") αναφερόμαστε σε πλατύφυλλα φυτά τα οποία χρησιμοποιούνται με τρόπο παρόμοιο με τα δημητριακά (τα οποία ανήκουν στα αγρωστώδη). Οι σπόροι τους μπορούν να γίνουν αλεύρι ή να καταναλωθούν σαν τα δημητριακά. Παραδείγματα ψευδοδημητριακών είναι το φαγόπυρο, η κινόα και ο αμάρανθος: "Αμάρανθος ο ουροφόρος" ("Amaranthus caudatus"), "Αμάρανθος ο αιματώδης" ("Amaranthus cruentus") και "Αμάρανθος ο υποχονδριακός" ("Amaranthus hypochondriacus").
Κέβιν Μιραλάς

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!


Ο Κέβιν Αντόνιο Ζόελ Γκισλέν Μιραλάς Καστίγιο (ισπανικά: "Kevin Antonio Joel Gislain Mirallas y Castillo", 5 Οκτωβρίου 1987), περισσότερο γνωστός ως Κέβιν Μιραλάς (προφορά: ˈkeβin miˈɾaʎas,), είναι Βέλγος επαγγελματίας ποδοσφαιριστής που αγωνίζεται ως πλάγιος μέσος στην Εθνική Βελγίου και στη Σούπερ Λιγκ Τουρκίας για λογαριασμό της Γκαζιαντέπ. 

Ξεκίνησε την επαγγελματική του καριέρα στη Γαλλία, αγωνιζόμενος στη Λιλ και στη Σεντ-Ετιέν. Κατόπιν, το 2010, πήρε μεταγραφή στον Ολυμπιακό, πετυχαίνοντας 34 γκολ σε 52 αγώνες του πρωταθλήματος, με τη δεύτερη σεζόν του να βγαίνει και πρώτος σκόρερ της διοργάνωσης. Οι καλές του εμφανίσεις τον οδήγησαν στην Έβερτον το 2012, όπου αγωνίστηκε σε 151 αγώνες πρωταθλήματος και πέτυχε συνολικά 29 τέρματα. Στις 6 Ιανουαρίου του 2018 επέστρεψε στον Ολυμπιακό μετά από 5,5 χρόνια, με δανεισμό ως το καλοκαίρι του 2018 και με οψιόν αγοράς, όπως συμφώνησε η πειραϊκή ομάδα με την Έβερτον.

Αφού πέρασε από τις μικρές ομάδες της Εθνικής Βελγίου, έκανε το ντεμπούτο του με την Εθνική Ανδρών το 2007. Έως τώρα έχει αγωνιστεί σε 60 αγώνες της Εθνικής του ομάδας, έχοντας σκοράρει συνολικά 10 φορές. Μερικές από τις σημαντικότερες διοργανώσεις στις οποίες συμμετείχε με την εθνική του είναι οι τελικές διοργανώσεις των Ολυμπιακών Αγώνων του 2008 και του Μουντιάλ του 2014, στο οποίο Μουντιάλ η Εθνική Βελγίου έφτασε μέχρι τα προημιτελικά και αποτελεί τη μεγαλύτερη επιτυχία του με το εθνόσημο.
Μιλένκο Τέπιτς

<br>

Ο Μιλένκο Τέπιτς (Serbian Cyrillic: Миленко Тепић) (Νόβι Σαντ, 27 Φεβρουαρίου 1987), είναι Σέρβος επαγγελματίας καλαθοσφαιριστής. Έχει ύψος 2.02 m (6 ft 7.5 in) και αγωνίζεται ως Σούτινγκ γκαρντ.
Μουσείο του Ντέρμπι

thumb|Κτήριο ιστορικό του μουσείου
Το Μουσείο του Ντέρμπι (αγγλικά: Derby Museum and Art Gallery) είναι μουσείο αρχαιολογίας, φυσικής ιστορίας και τέχνης της πόλης του Ντέρμπι του Ηνωμένου Βασιλείου. Το ιστορικό κτήριο του μουσείου σχεδιάστηκε από τον αρχιτέκτονα Ρίτσαρντ Νιλλ Φρίμαν (Richard Knill Freeman) και εγκαινιάσθηκε το 1879.

Το μουσείο χρησιμοποιεί την QRpedia για να επιτρέψει στους επισκέπτες του να διαβάσουν λήμματα της Βικιπαίδειας σχετικά με τα αντικείμενα της συλλογής, μεταφρασμένα στη γλώσσα της προτίμησής τους.
Ντέρμπισιρ

thumb|Η θέση του Ντέρμπισιρ στο χάρτη της Αγγλίας
Το Ντέρμπισιρ (αγγλικά: Derbyshire) είναι κομητεία της κεντρικής Αγγλίας. Η κυριότερη πόλη της κομητείας είναι το Ντέρμπι με πληθυσμό 236.300 κατοίκους, ενώ η πρωτεύουσα είναι το Μάτλοκ (Matlock).
Κωνσταντίνος Παπαπέτρου

Ο Κωνσταντίνος Παπαπέτρου (1936-2007) ήταν Έλληνας θεολόγος και καθηγητής πανεπιστημίου.
Εμμάνουελ Ολισαντέμπε

Ο Εμμάνουελ Ολισαντέμπε (22 Δεκεμβρίου 1978 ) είναι ένας Πολωνός, γεννημένος στην Νιγηρία, πρώην ποδοσφαιριστής. Είναι κυρίως γνωστός για τις εμφανίσεις του με την εθνική Πολωνίας και τον Παναθηναϊκό. Έχει παίξει στο Παγκόσμιο Κύπελλο του 2002 και σε αρκετούς αγώνες του Τσάμπιονς Λιγκ και του Κυπέλλου Ουέφα.
Έξω Μουλιανά

Το χωριό Έξω Μουλιανά ανήκει στο Δήμο Σητείας και βρίσκεται στον δρόμο που συνδέει τη Σητεία με τον Άγιο Νικόλαο και το Ηράκλειο. Είναι κτισμένο σε υψόμετρο 380 μέτρα. Έχει 247 κατοίκους σύμφωνα με την απογραφή του 2011.
Chastny Korrespondent

Η Chastny Korrespondent (ρωσικά: «Частный Корреспондент», ηλεκτρονική έκδοση: "chaskor.ru", επίσης «Часкор») είναι εφημερίδα και ενημερωτική ιστοσελίδα της Ρωσίας. Πρόκειται για το πρώτο επίσημο ενημερωτικό μέσο στη Ρωσία που υιοθέτησε πλήρως την άδεια Creative Commons. Λειτουργεί σε εικοσιτετράωρη βάση, δημοσιεύοντας αναλυτικά και ερευνητικά άρθρα, συνεντεύξεις, ειδήσεις και ρεπορτάζ.

Ένα από τα καλύτερα χαρακτηριστικά του εκδοτικού οίκου θεωρείται η έμφαση στην σύσταση δικής τους πρωτότυπης θεματικής δέσμης πολυμέσων για το κάθε άρθρο, στην οποία περιλαμβάνονται βίντεο και φωτογραφικό υλικό, ποντκάστ, αλλά και άρθρα, που διασταυρώνουν τα δεδομένα ανά θεματική ενότητα.

Η «Χάστνι Κορρεσποντέντ» έχει καταχωρηθεί επίσημα στο Υπουργείο για Θέματα Τύπου της Ρωσικής Ομοσπονδίας, ως ραδιοτηλεοπτικό κανάλι και μέσο μαζικής επικοινωνίας.

Ως κυριότερος συντάκτης του, θεωρείται ο Ιβάν Ιβάνοβιτς Ζασούρσκϊι, ο οποίος είναι εφαρμοστής, θεωρητικός και ιδεολόγος των δικτυακών μέσων μαζικής ενημέρωσης, επικεφαλής της έδρας για τα νέα μέσα και την θεωρία της επικοινωνίας του τμήματος δημοσιογραφίας του Κρατικό Πανεπιστήμιο της Μόσχας, πρώην διευθυντής μάρκετινγκ της εταιρείας SUP-Fabrik και γενικός διευθυντής της εταιρείας διαδικτύου και συμμετοχών Rambler.
Το Φως της Φαντασίας

Το Φως της Φαντασίας (στα αγγλικά "The Light Fantastic") είναι το δεύτερο βιβλίο της χιουμοριστικής σειράς φαντασίας του Τέρι Πράτσετ "Δισκόκοσμος" (στα αγγλικά "Discworld"), μετά το "Το Χρώμα της Μαγείας". Εκδόθηκε το 1986. Στην ελληνική γλώσσα κυκλοφόρησε από τις εκδόσεις "Παρά Πέντε" το 1992.
Παύλος Παλαιολόγος

Ο Παύλος Παλαιολόγος (1895 - 13 Δεκεμβρίου 1984) ήταν Έλληνας δημοσιογράφος και συγγραφέας.
Περιφερειακή Ενότητα Μαγνησίας

Η Περιφερειακή Ενότητα Μαγνησίας είναι υποδιαίρεση της Περιφέρειας Θεσσαλίας η οποία προέκυψε από την κατάτμηση του πρώην Νομού Μαγνησίας. Αποτελείται από τους δήμους Αλμυρού, Βόλου, Ζαγοράς-Μουρεσίου, Νοτίου Πηλίου και Ρήγα Φεραίου. Δεν περιλαμβάνει, ωστόσο, τις Σποράδες νήσους, οι οποίες συγκροτούν την Περιφερειακή Ενότητα Σποράδων.

Ο συνολικός πληθυσμός της Περιφερειακής Ενότητας Μαγνησίας ανέρχεται σε 190.010 κατοίκους, με τους 125.248 από αυτούς να κατοικούν στο Πολεοδομικό Συγκρότημα Βόλου.
Το Ηλεκτρικό Πρόβατο

Το Ηλεκτρικό Πρόβατο είναι μυθιστόρημα επιστημονικής φαντασίας του Αμερικανού συγγραφέα Φίλιπ Ντικ και εκδόθηκε το 1968. Στο βιβλίο βασίστηκε η ταινία του 1982 "Blade Runner".
Ο γεροντοκόρος

Ο γεροντοκόρος είναι τίτλος ελληνικής κωμωδίας της Καραγιάννης-Καρατζόπουλος του 1967 σε σκηνοθεσία Ορέστη Λάσκου, με πρωταγωνιστές τους Λάμπρο Κωνσταντάρα και Μάρω Κοντού.
Άντι Γκαρσία

Ο Άντι Γκαρσία (Andrés Arturo García Menéndez, 12 Απριλίου 1956) είναι Κουβανός ηθοποιός, ο οποίος το 1990 προτάθηκε για το Όσκαρ δεύτερου ανδρικού ρόλου για την ερμηνεία του στην ταινία "Ο Νονός III" ("The Godfather Part III").
Αλέξιος Ορλώφ

Ο Αλέξιος Ορλώφ ("Алексе́й Григо́рьевич Орло́в-Чесменский", 5 Οκτωβρίου 1737 - 5 Ιανουαρίου 1808) ήταν ένας από τους αδελφούς Ορλώφ.
Τέρβελ

Ο Τέρβελ ("Тервел", 675 - 721), ή σύμφωνα με βυζαντινές πηγές Τερβέλης, ήταν χαν της Βουλγαρίας στις αρχές του 8ου αιώνα. Το 705 πήρε τον τίτλο του καίσαρα, δημιουργώντας προηγούμενο στην ιστορία. Οταν ο Βουλγαρικός στρατός συνέτριψε τους Αραβες κατά την Πολιορκία της Κωνσταντινούπολης (718) ο Τέρβελ ονομάστηκε από τους συγχρόνους του "Σωτήρας της Ευρώπης".

Ο Τέρβελ βασίλεψε για 21 χρόνια και σύμφωνα με πηγές ανήκε στον οίκο των Ντούλο που υποτίθεται πως καταγόταν από τους Ούννους. Σύμφωνα με τη χρονολόγηση του Μοσκόβ ο Τέρβελ πρέπει να βασίλεψε μεταξύ 695 και 715. Αλλες χρονολογήσεις τοποθετούν τη βασιλεία του στο 701-718 ή 700-721 αλλά δεν μπορούν να συμφωνήσουν με τη μαρτυρία του Ιμενίκ. Η μαρτυρία της πηγής αυτής και μεταγενέστερες παραδόσεις επιτρέπουν να ταυτοποιήσουμε τον Τέρβελ ως γυιό και διάδοχο του προκατόχου του Ασπαρούχ, που πιθανόν είχε πεθάνει σε μάχη κατά των Χαζάρων.
Ιωάννης Πιτσίκας

Ο Ιωάννης Πιτσίκας (1881 - 6 Ιουλίου 1975) ήταν Έλληνας αξιωματικός και πολιτικός.
Cadillac Seville

Η αρχική Cadillac Seville ήταν μια κλειστή εκδοχή hardtop της Cadillac Eldorado καμπριολέ των ετών 1956 έως 1960. Μεταγενέστερα, η Cadillac Seville ήταν ένα αυτόνομο πολυτελές σεντάν αυτοκίνητο που κατασκευάστηκε από την αμερικανική αυτοκινητοβιομηχανία Cadillac, από τον Απρίλιο του 1975 έως τον Δεκέμβριο του 2003, σε 5 γενιές. Στις ΗΠΑ και τον Καναδά, ήταν η τεχνολογική αιχμή του δόρατος της φίρμας, αλλά σε πιο λογικές διαστάσεις σε σύγκριση με άλλα, μεγαλύτερα μοντέλα της. Στα άλλα κράτη διεθνώς, η νεότερη Seville ήταν η ναυαρχίδα της εταιρείας και γενικότερα του ομίλου της General Motors. Το όνομα του μοντέλου προήλθε από την πόλη Σεβίλλη και την ομώνυμη επαρχία. Αντικαταστάθηκε την σεζόν του 2005 από την Cadillac STS.
Χάγκεν Φλάισερ

Ο Χάγκεν Φλάισερ (γερμ. Hagen Fleischer) είναι Γερμανός ιστορικός και καθηγητής πανεπιστημίου, ο οποίος ασχολείται με τη νεότερη και σύγχρονη (μεταπολεμική) ιστορία. Από το 1985 έχει αποκτήσει και την ελληνική υπηκοότητα.
Επιχειρησιακή έρευνα

Επιχειρησιακή έρευνα (αγγλικά: "operations research" ή "operational research") ή επιστήμη αποφάσεων ή επιστήμη της διαχείρισης, ονομάζεται η διεπιστημονική μαθηματική επιστήμη που επικεντρώνεται στην αποτελεσματική χρήση της τεχνολογίας από τις οργανώσεις. Βέβαια ο όρος «επιχειρησιακή» ("operations") έχει την έννοια της διαδικασίας ή λειτουργίας και όχι της εταιρίας ή της επιχείρησης.
Αντίθετα, πολλοί άλλοι κλάδοι της Τεχνολογίας και της Μηχανικής, έχουν ως εστίαση την ανάπτυξη αυτής της επιστήμης για την παραγωγή μοντέλων λύσεων.
Κριστιάν Λουμπουτέν

Ο Κριστιάν Λουμπουτέν ("Christian Louboutin") είναι σχεδιαστής υποδημάτων που ξεκίνησε γραμμή παπουτσιών high-end για γυναίκες στη Γαλλία το 1991. Από το 1992, τα σχέδιά του έχουν ενσωματώσει τα λαμπερά, κόκκινα πέλματα που έχουν γίνει η υπογραφή του.
Νικόλαος Θέμελης

Ο Νικόλαος Θέμελης (1922 - 29 Αυγούστου 2008) ήταν Έλληνας νομικός, ο οποίος διετέλεσε πρόεδρος του Ελεγκτικού Συνεδρίου κατά την περίοδο 1979 - 1989.
Φάρος Στρογγύλη

Ο Φάρος Στρογγύλη είναι ένας κυλινδρικός φάρος που κατασκευάστηκε το 1870 από την Γαλλική Εταιρεία Φάρων και βρίσκεται στη νησίδα Μεγάλη Στρογγυλή, στα Λιχαδονήσια, του Δήμου Ιστιαίας - Αιδηψού, στο νομό Ευβοίας.Το ύψος του πύργου είναι 9 μέτρα και το εστιακό του ύψος από επιφάνεια θαλάσσης είναι 41 μέτρα.
Η πρόσβαση στον φάρο γίνεται με σκάφος από το χωριό Άγιος Γεώργιος μετά τα Γιάλτρα.
Αμιούν

Η Αμιούν (αραβικά: أميون), είναι η πρωτεύουσα της Ελληνορθόδοξης κυρίως επαρχίας Κούρα στον Βόρειο Λίβανο.
Μότιδες

Οι Μότιδες είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Μπούζλουντζα

thumb|300px|right|Το Μνημείο Μπουζλούντζα.

thumb|300px|right|Οροφή συνεδριακού χώρου Μπουζλούντζα.
To Μπούζλουντζα (Βουλγαρικά: Бузлуджа, προερχόμενο από το Τουρκικό "παγωμένο") είναι ιστορική κορυφή στον Κεντρικό Αίμο της Βουλγαρίας, σε υψόμετρο 1441 μέτρων. Το 1868 ήταν το σημείο της τελικής μάχης μεταξύ των Βούλγαρων επαναστατών υπό τους Χατζή Ντιμίταρ και Στεφάν Καραντζά και της Οθωμανικής Αυτοκρατορίας.
Σπύρος Πλασκοβίτης

Ο Σπύρος Πλασκοβίτης (1917 – 7 Οκτωβρίου 2000) ήταν Έλληνας δικαστικός, συγγραφέας και πολιτικός.
Νάντια Κομανέτσι

<br>
Η Νάντια Κομανέτσι ("Nadia Elena Comăneci", 12 Νοεμβρίου 1961) είναι Ρουμάνα αθλήτρια της ενόργανης γυμναστικής. Ήταν η πρώτη αθλήτρια της ενόργανης γυμναστικής που βραβεύτηκε με το τέλειο 10, ενώ θεωρείται μία από τις κορυφαίες αθλήτριες στο άθλημα, καθώς και μία από τις κορυφαίες αθλήτριες σε όλα τα αθλήματα.
Ανδρέας Καβαφάκης

Ο Ανδρέας Καβαφάκης, (Αϊδίνιο 1873 - Αθήνα 21 Φεβρουαρίου 1922) ήταν Έλληνας δημοσιογράφος και εκδότης.
Γεώργιος Ρούσσος

Ο Γεώργιος Ρούσσος (1910-7 Αυγούστου 1984) ήταν Έλληνας δημοσιογράφος και συγγραφέας.
Δημήτριος Λόντος

Ο Δημήτριος Λόντος (1888 - 1977) ήταν Έλληνας πολιτικός.
Το δόλωμα

Το δόλωμα είναι τίτλος ελληνικής ταινίας παραγωγής Φίνος Φιλμ του 1964 σε σκηνοθεσία Αλέκου Σακελλάριου, με πρωταγωνιστές τους Αλίκη Βουγιουκλάκη, Αλέκο Αλεξανδράκη, Ντίνο Ηλιόπουλο και Βαγγέλη Βουλγαρίδη.
Ιππαρέτη

Η Ιππαρέτη (α-ε: ) ήταν κόρη του Ιππόνικου Γ', ενός πλούσιου Αθηναίου. Παντρεύτηκε το 424 π.Χ. (ή νωρίτερα) με τον εξέχοντα Αθηναίο πολιτικό και στρατηγό Αλκιβιάδη.
Χρήστος Λαμπράκης

Ο Χρήστος Λαμπράκης (24 Φεβρουαρίου 1934 - 21 Δεκεμβρίου 2009) ήταν Έλληνας επιχειρηματίας και εκδότης, θεωρούμενος ως ο ισχυρότερος άνθρωπος στα ελληνικά ΜΜΕ επί δεκαετίες.
Ιωάννης Μενάγιας

Ο Ιωάννης Μενάγιας (Αργοστόλι, 1811 - Μπάντεν, 1870) ήταν Έλληνας φιλόσοφος και ο εισηγητής της εγελιανής φιλοσοφίας στην Ελλάδα.
Διομήδης Μιχαλόπουλος

Ο Διομήδης Μιχαλόπουλος γεννήθηκε στη Θεσσαλονίκη το 1983. Είναι απόφοιτος του Τμήματος Ηλεκτρολόγων Μηχανικών & Μηχανικών Υπολογιστών (ΤΗΜΜΥ) του Αριστοτέλειου Πανεπιστημίου Θεσσαλονίκης (ΑΠΘ) και διδάκτορας του ιδίου τμήματος. Από το 2009 είναι μεταδιδακτορικός ερευνητής με υποτροφία στο Πανεπιστήμιο της Βρετανικής Κολομβίας (University of British Columbia) στον Καναδά.

Το Σεπτέμβριο του 2010, ο Διομήδης Μιχαλόπουλος βραβεύτηκε για τη συμβολή στην έρευνα των τηλεπικοινωνιών με τη μεγαλύτερη διεθνή διάκριση για νέο επιστήμονα στο χώρο των τηλεπικοινωνιών, το βραβείο Marconi Young Scholar Award. Το βραβείο αυτό απονέμεται κάθε χρόνο από το ίδρυμα Marconi Society σε επιστήμονες κάτω των 27 ετών. Η Εταιρεία τονίζει ότι «η έρευνα του Δρ. Μιχαλόπουλου είναι ιδιαίτερα σημαντική αφού έχει ως αποτέλεσμα τη βελτίωση της ποιότητας επικοινωνίας στα ασύρματα τηλεπικοινωνιακά δίκτυα, χρησιμοποιώντας τεχνικές συνεργατικής επικοινωνίας (cooperative communications) οι οποίες μπορούν να δώσουν αξιόπιστη πρόσβαση σε περιοχές με χαμηλή στάθμη σήματος».
Ιπτάμενη βόμβα

thumb|right|300px|Προετοιμασία ιπτάμενης βόμβας V1 για την πτήση
Υπόγειο εργοστάσιο παραγωγής ιπτάμενων βομβών στο στρατόπεδο εξόντωσης [[Μίτελμπαου Ντόρα]], παράρτημα του [[Στρατόπεδο συγκέντρωσης Μπούχενβαλντ|Στρατόπεδου συγκέντρωσης Μπούχενβαλντ]]
Με την ονομασία Ιπτάμενη βόμβα, ή βόμβα V, φερόταν ειδικό πυραυλοκίνητο όπλο που κατασκεύασαν και χρησιμοποίησαν οι Γερμανοί περί τα τέλη του Β' Παγκοσμίου Πολέμου, την περίοδο 1944-1945.

Η βόμβα αυτή ήταν ένα αυτοπροωθούμενο βλήμα μεγάλης ακτίνας δράσης που έγινε περισσότερο γνωστό ως «V» εκ του αρχικού γράμματος της γερμανικής λέξης «Vergeltungswaffe» (= όπλο αντιποίνων). Κατασκευάστηκαν και χρησιμοποιήθηκαν δύο τέτοιοι τύποι βλημάτων οι V-1 (που ονομάστηκαν ιπτάμενες βόμβες) που τις χειριζόταν η Λούφτβαφφε και στη συνέχεια τα λεγόμενα βλήματα V-2που τις χειριζόταν το πυροβολικό του στρατού ξηράς.
Παρά ταύτα η μαζική παραγωγή και χρήση τους δεν κατάφεραν να επηρεάσουν τη γενικότερη διεξαγωγή των τότε επιχειρήσεων.
Σπύρος Μελάς

Ο Σπύρος Μελάς (13 Ιανουαρίου 1882 - 2 Απριλίου 1966) ήταν Έλληνας δημοσιογράφος, συγγραφέας, δραματουργός, σκηνοθέτης και ιδρυτής θιάσων, εκδότης και ακαδημαϊκός. Υπήρξε μία από τις πιο παραγωγικές φυσιογνωμίες των γραμμάτων με μακρόχρονη θητεία και πολύμορφη δραστηριότητα στον πνευματικό κόσμο της εποχής του. Ωστόσο ήταν ο πρωτεργάτης που στέρησε το Νόμπελ λογοτεχνίας στον Νίκο Καζαντζάκη.
Γαρδίκι Φιλιατών

Το Γαρδίκι Φιλιατών, ή Άγιος Γεώργιος Φιλιατών, είναι ελληνικό ορεινό μικρό χωριό του δήμου Φιλιατών της περιφέρειας Ηπείρου (Σχέδιο Καλλικράτης). 

Σήμερα ανήκει στον νομό Θεσπρωτίας, στην άλλοτε επαρχία Φιλιατών. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμου Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.
Βρίσκεται βορειοανατολικα των Φιλιατών, νότια από τα Όρη Τσαμαντά, μεταξύ των βουνών Βελούνας και Βελίκας και ανάμεσα στους δύο ποταμούς Λαγκάβιστα και Τορίτσα σε υψόμετρο 350 μ.. Ο πληθυσμός του, ασχολούμενος με την κτηνοτροφία, το 1971 ήταν 21 κάτοικοι και το 2001 αριθμούσε 15 κατοίκους. Σύμφωνα με το Πρόγραμμα «Καλλικράτης», μαζί με το Πέραμα (τοπωνύμιο Λέκουφα) και τη Μέλισσα (τοπωνύμιο Θανάτικα) από 1 Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Οι 2 μεγάλες εκκλησίες του χωριού είναι αφιερωμένες στην Παναγία και στην Αγία Παρασκευή.

Το χωριό έχει χαρακτηριστεί ως "Κατοικημένη περιοχή Ιστορικής και Περιβαλλοντικής σημασίας", σύμφωνα με τον αριθμό υπουργικής απόφασης ΦΕΚΥΑ 2387/3-2-1972, ΦΕΚ 126/Β/11-2-1972
 www.gardikithesprotias.gr
Speak Now

Το Speak Now είναι το τρίτο άλμπουμ της αμερικανίδας καντρι-ποπ τραγουδίστριας Τέιλορ Σουίφτ, το οποίο έγινε τετραπλά πλατινένιο. Κυκλοφόρησε στις 25 Οκτωβρίου 2010 από τη δισκογραφική εταιρία Big Machine Records. Η ηχογράφηση του άλμπουμ έγινε κατά τη διάρκεια των ετών 2008 μέχρι το 2010 σε πολλά ηχογραφικά στούντιο και το ανέλαβε η Τέιλορ Σουίφτ και ο παραγωγός κάντρι μουσικής Νέιθαν Τσάπμαν. Σε στίχους της Τέιλορ Σουίφτ, το Speak Now επεκτείνεται στο στυλ της κάντρι-ποπ από τα προηγούμενα άλμπουμ και αναφέρεται στιχουργικά σε θέματα όπως η αγάπη, το ειδύλλιο και η ερωτική απογοήτευση.

Μετά την κυκλοφορία του, το "Speak Now" έλαβε θετικές κριτικές από τους περισσότερους μουσικούς κριτικούς και ξεκίνησε στο #1 στο US Billboard 200, ενώ πούλησε περίπου 1.047.000 αντίτυπα την πρώτη εβδομάδα. Τα δεκατέσσερα τραγούδια του δίσκου μπήκαν στα charts του Billboard Hot 100, με το πρώτο σινγκλ "Mine" να φτάνει στο #3. Το άλμπουμ έχει ανακηρυχθεί τετραπλά πλατινένιο και όσον αφορά το 2012, είχε πουληθεί σε 4,2 εκατομμύρια αντίτυπα στις Ηνωμένες Πολιτείες, ενώ μέχρι τον Σεπτέμβριο του 2011 είχε πουλήσει παγκοσμίως πάνω από 5 εκατομμύρια αντίτυπα,
Βλάσης Κανιάρης

Ο Βλάσης Κανιάρης (1928-2011) ήταν Έλληνας ζωγράφος και εικαστικός καλλιτέχνης. Θεωρείται από τους σημαντικότερους καλλιτέχνες του ελληνικού μοντερνισμού, όπως αυτός εμφανίστηκε από τη δεκαετία του '60 και μετά.
Παναγία η Αθηνιώτισσα

Η Παναγία η Αθηνιώτισσα ήταν χριστιανικός ναός στην Αθήνα. Λειτουργούσε στον Παρθενώνα της Ακρόπολης.
Ριφιφί

Η ταινία Ριφιφί (Γαλλικός τίτλος: Du rififi chez les hommes) (1955) σε σκηνοθεσία του Ζυλ Ντασέν, είναι μια γαλλική νουάρ ταινία που βασίστηκε στο ομώνυμο μυθιστόρημα του Auguste le Breton's. Η διάρκεια της ταινίας είναι 115 λεπτά.

Τέσσερις κακοποιοί και φίλοι, τους οποίους υποδύονται ο Ζαν Σερβέ, ο Καρλ Μένερ, ο Ρομπέρτ Μανουέλ και ο ίδιος ο Ντασέν αποφασίζουν να διαρρήξουν ένα κοσμηματοπωλείο στο κέντρο του Παρισιού. Κλασική είναι η σκηνή της διάρρηξης, τριάντα περίπου λεπτών, στη διάρκεια της οποίας οι τέσσερις άνδρες δεν μιλούν καθόλου και η οποία έχει γυριστεί χωρίς καθόλου μουσική. 

Έχοντας μπει από το 1950 στην Μαύρη Λίστα του Χόλυγουντ και έτσι μη μπορώντας να βρει δουλειά ο Ντασέν κατέφυγε στη Γαλλία όπου γύρισε το "Ριφιφί". Με την ταινία αυτή ο Ντασέν κέρδισε, την ίδια χρονιά, το Βραβείο Καλύτερης Σκηνοθεσίας στο Φεστιβάλ Κινηματογράφου των Καννών.
Άγαλμα της Προμάχου Αθηνάς

Το Άγαλμα της Προμάχου Αθηνάς "(Πρόμαχος = που μάχεται στην πρώτη γραμμή)" ήταν κολοσσιαίο έργο γλυπτικής στην Αρχαία Αθήνα. Τοποθετημένο στην Ακρόπολη μεταξύ των Προπυλαίων και του Ερεχθείου, ήταν ορατό από μεγάλη απόσταση, ακόμα και από τα πλοία που έπλεαν ανοιχτά του Σουνίου. Ο Παυσανίας αναφέρεται για το άγαλμα ως "«η μεγάλη χαλκή Αθηνά»" στην Ακρόπολη.
Παλαιαρκτική

Η Παλαιαρκτική ή Παλαιαρκτική Ζώνη είναι μια περιοχή του Βόρειου Ημισφαιρίου, που δημιουργήθηκε κατά την Παλαιογενή περίοδο. Η αρχική ενότητα της περιοχής αντικατοπτρίζεται στην γεωγραφική κατανομή των σημερινών ειδών ζώων και φυτών, και ο όρος χρησιμοποιείται στη φυτογεωγραφία και στη ζωογεωγραφία και γενικότερα στη βιογεωγραφία. 

Η Παλαιαρκτική ζώνη είναι μαζί με την Νεοαρκτική ζώνη μέρος της Αρκτικής ζώνης. Η Νεοαρκτική περιλαμβάνει την Βόρεια Αμερική, η οποία χωρίστηκε από την Παλαιαρκτική ζώνη και γι'αυτό το λόγο θεωρείται «νέο». Η Παλαιαρκτική ζώνη κατ' αρχάς περιλαμβάνει την Ευρασία, αφαιρούμενης της Ινδικής υποήπειρου, γιατί αυτή προστέθηκε αργότερα με τη Μετατόπιση των τεκτονικών πλακών, και προστίθεται ή Βόρεια Αφρική. Η υπόλοιπη Αφρική ανήκει στην Αιθιοπική ζώνη. Στη Βόρεια Αφρική υπάρχουν πολύ περισσότερα είδη έμβιων όντων που συναντούμε και στις χώρες της βόρειας Μεσογείου παρά είδη, που συναντούμε και Νότια από την Σαχάρα.

Η Παλαιαρκτική ζώνη διαιρείται σε πολλές μικρότερες περιοχές ανάλογα με το κλίμα και τους βιότοπους. Η Ελλάδα κατατάσσεται στη ζώνη των Παλαιαρκτικών Μεσογειακών δασών.